**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 194 /2017**

**ΑΔΑ:** ΨΓΣΨΩΨΑ-ΦΚΝ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 17ο/2017 Της 3Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιων δικηγόρων του Δήμου προκειμένου να παραστούν ενώπιον του Εφετείου Ιωαννίνων την 3/5/2017 και σε κάθε μετά από αναβολή δικάσιμο επι της από 24-3-2017 αίτησης των Γεωργίου Γρηγορίου κ.λ.π. για αντικατάσταση πραγματογνώμονα. ’’**

Στην Άρτα, σήμερα, ημέρα ΔΕΥΤΕΡΑ 03-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11973/30-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Ζέρβας Κων/νος** | **ΑΠΟΝΤΕΣ**  **1. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 10 ) έκτακτa θέμα.

Ο Πρόεδρος εισηγούμενος το 1ο έκτακτο θέμα: **Ορισμός πληρεξούσιων δικηγόρων του Δήμου προκειμένου να παραστούν ενώπιον του Εφετείου Ιωαννίνων την 3/5/2017 και σε κάθε μετά από αναβολή δικάσιμο επι της από 24-3-2017 αίτησης των Γεωργιου Γρηγορίου κ.λ.π. για αντικατάσταση πραγματογνώμονα.** Έδωσε το λόγο στην Ειδική Σύμβουλο του Δημάρχου κ.Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο για το συγκεκριμένο θέμα να ορίσουμε δικηγόρους οι οποίοι θα υποστηρίξουν τα συμφέροντα του δήμου και γενικά θα ενεργήσουν κάθε νόμιμο μέχρι εκδόσεως αποφάσεων ακόμα και σε δεύτερο βαθμό και σε κάθε αναβολή αυτών πάντοτε ενεργώντας ως πληρεξούσιοι Δικηγόροι του Δήμου Αρταίων, στην υπόθεση που αφορά παράσταση ενώπιον του Εφετείου Ιωαννίνων την 3/5/2017 (και σε κάθε μετ΄αναβολή δικάσιμο) επί της από 24-3-2017 αίτησης των 1) Γεωργίου Γρηγορίου, 2) Βασιλείας Γρηγορίου, 3) Νικολάου Κούτικα, 4) Αικατερίνης χας Βασιλείου Κούτικα, 5) Νικόλαου Καρίνου, 6) Μαρίας συζ. Σεραφείμ Σκαρτσιούνη, 7) Παναγιώτη Σιαπάτη του Γεωργίου, 8) Παναγιώτη Σιαπάτη του Χρήστου, 9) Βασιλείου Μπούτη 10) Χριστίνας Μπούτη 11) Κωνσταντίνου Μπούτη 12) Αναστασίου Μπούτη για την αντικατάσταση του πραγματογνώμονα που διορίσθηκε με την υπ’ αριθμ. 334/2013 απόφαση του Τριμελούς Εφετείου Ιωαννίνων, κατά του Δήμου Αρταίων κλπ.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού και γενομένης ψηφοφορίας κατά την οποία ο κ. Κοσμάς ψήφισε όχι και η κ. Βασιλάκη Λευκό.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Ορίζει σύμφωνα με το ιστορικό της παρούσης πληρεξούσιους Δικηγόρους του Δήμου Αρταίων, τους κ.κ. Μπούκα Φώτιο και Σακέλλιο Ευάγγελο, στην υπόθεση που αφορά παράσταση ενώπιον του Εφετείου Ιωαννίνων την 3/5/2017 (και σε κάθε μετ΄αναβολή δικάσιμο) επί της από 24-3-2017 αίτησης των 1) Γεωργίου Γρηγορίου, 2) Βασιλείας Γρηγορίου, 3) Νικολάου Κούτικα, 4) Αικατερίνης χας Βασιλείου Κούτικα, 5) Νικόλαου Καρίνου, 6) Μαρίας συζ. Σεραφείμ Σκαρτσιούνη, 7) Παναγιώτη Σιαπάτη του Γεωργίου, 8) Παναγιώτη Σιαπάτη του Χρήστου, 9) Βασιλείου Μπούτη 10) Χριστίνας Μπούτη 11) Κωνσταντίνου Μπούτη 12) Αναστασίου Μπούτη για την αντικατάσταση του πραγματογνώμονα που διορίσθηκε με την υπ’ αριθμ. 334/2013 απόφαση του Τριμελούς Εφετείου Ιωαννίνων, κατά του Δήμου Αρταίων κλπ.

**Β.** Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβούν οι δικηγόροι για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής των παραπάνω δικηγόρων, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (1) ώρα συν Φ.Π.Α. για τον καθένα.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 194/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*