**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 198/2017**

**ΑΔΑ:** 7ΑΧΨΩΨΑ-ΘΓ8



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 17ο/2017 Της 3Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης της δαπάνης με τίτλο «Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών’’**

Στην Άρτα, σήμερα, ημέρα ΔΕΥΤΕΡΑ 03-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11973/30-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Ζέρβας Κων/νος** | **ΑΠΟΝΤΕΣ**  **1. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 10 ) έκτακτa θέματα.

Ο κ. Πρόεδρος εισηγούμενος το 5ο έκτακτο θέμα: **Έγκριση πραγματοποίησης της δαπάνης με τίτλο «Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών** έθεσε υπόψη της Επιτροπής την εισήγηση της ΤΥΔ η οποία αναφέρει τα εξής: Ο Δήμος μας προκειμένου να συντηρήσει τους αγροτικούς δρόμους έχει στην διάθεσή του μόνο ένα (1) ισοπεδωτή-διαμορφωτή γης (υπ’ αριθμ.ΜΕ50738 μηχάνημα έργου τύπου γκρέϊντερ) με χειριστή τον υπάλληλο του Δήμου κ.Κατσίμπρα Δημήτριο. Με το μοναδικό αυτό υπάρχον μηχάνημα έργου ο Δήμος δεν έχει την δυνατότητα να συντηρήσει με τον καλύτερο δυνατό τρόπο όλο το αγροτικό δίκτυο του Δήμου που εκτείνεται σε πολλά χιλιόμετρα στις Δημοτικές Ενότητες Άρτας, Φιλοθέης, Αμβρακικού και Ξηροβουνίου (με ορισμένες τοπικές κοινότητες απομακρυσμένες και δυσπρόσιτες). Το αγροτικό δίκτυο έχει καταστραφεί σε πολλά σημεία (δημιουργία λακούβων κλπ.) κυρίως λόγω των ισχυρών βροχοπτώσεων και άσχημων καιρικών συνθηκών που επικρατούσαν την χειμερινή περίοδο και της καθημερινής διέλευσης οχημάτων.

Για τους ανωτέρω λόγους είναι αναγκαία η μίσθωση και 2ου ισοπεδωτή-διαμορφωτή γης (μηχάνημα έργου τύπου γκρέϊντερ) με ιδιώτη χειριστή που θα αναλάβει την συντήρηση τμήματος του αγροτικού δικτύου και πιο συγκεκριμένα της Δημοτικής Ενότητας Αμβρακικού και των Κωστακιών. Το μηχάνημα έργου του Δήμου μας θα εκτελέσει τις εργασίες στις υπόλοιπες Δημοτικές Ενότητες πλην αυτής του Αμβρακικού και των Κωστακιών.

Έχοντας λοιπόν υπόψη:

1.Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄), τις διατάξεις του Β.Δ. 17-5/15-6-1959 (ΦΕΚ114/59Α),του Ν.4270/2014& του Ν.3463/200, τις διατάξεις του Ν.4412/2016.

2. Την με αριθμ. πρωτ. 6436/18-1-2017 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2017, του Δήμου Αρταίων, Π.Ε. Άρτας.

3. Την εγγεγραμμένες πιστώσεις με τίτλο «Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών» ποσού 15.000,00€ (συμπεριλαμβανομένου του ΦΠΑ 24%),με Κ.Α 30-6233.001 για το έτος 2017

4. Το υπ’ αριθμ.πρωτ. 12267/3-4-2017 πρωτογενές αίτημα της Υπηρεσίας μας.

(ΑΔΑΜ: 17REQ006011669)

5. Το ότι η δαπάνη θα ολοκληρωθεί εντός του οικονομικού έτους 2017.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση Απόφασης για την έγκριση πραγματοποίησης της δαπάνης με τίτλο «Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών» ποσού 15.000,00€ (συμπεριλαμβανομένου του ΦΠΑ 24%) με Κ.Α 30-6233.001 για το έτος 2017.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία οι κ.κ. Βασιλάκη –Μητρογιώργου και Κοσμάς ψήφισαν όχι .

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης του **Κ.Α.** **30-6233.001** ποσού **15.000,00**€ με ΦΠΑγια **Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών» ποσού 15.000,00€ (συμπεριλαμβανομένου του ΦΠΑ 24%).**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 198 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*