**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 213/2017**

**ΑΔΑ:** ΩΩΞΠΩΨΑ-1ΩΖ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 17ο/2017 Της 3Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση μελέτης και επιλογή τρόπου εκτέλεσης για την εργασία: Καθαρισμός αποστραγγιστικών και αρδευτικών αυλάκων Δ.Ε. Βλαχερνών & Δ.Ε. Αρταίων και καθαρισμός χειμάρρων ’’**

Στην Άρτα, σήμερα, ημέρα ΔΕΥΤΕΡΑ 03-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11973/30-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Ζέρβας Κων/νος** | **ΑΠΟΝΤΕΣ**  **1. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 10 ) έκτακτa θέματα.

Πρόεδρος εισηγούμενος το 10ο τακτικό θέμα:  **Έγκριση μελέτης και επιλογή τρόπου εκτέλεσης για την εργασία: Καθαρισμός αποστραγγιστικών και αρδευτικών αυλάκων Δ.Ε. Βλαχερνών & Δ.Ε. Αρταίων και καθαρισμός χειμάρρων** έθεσε υπόψητης Επιτροπής την εισήγηση της Δ/νσης της ΤΥΔ η οποία αναφέρει τα εξής:

**ΤΕΧΝΙΚΗ ΕΚΘΕΣΗ**

**1. ΓΕΝΙΚΑ**

Με την παρούσα προβλέπεται ο καθαρισμός αρδευτικών και αποστραγγιστικών τάφρων και αυλάκων και καθαρισμός χειμάρρων στα όρια της Δημοτικής Ενότητας Βλαχέρνας και της Δημοτικής Ενότητας Άρτας του Δήμου Αρταίων.

**2. ΕΙΔΙΚΑ**

Εργασίες που προβλέπονται είναι:

1. Καθαρισμός αποστραγγιστικών τάφρων και αυλάκων ορθογωνικής διατομής με τα χέρια και διαστάσεων πυθμένας έως 0,60μ και βάθος έως 0,60μ.
2. Καθαρισμός αποστραγγιστικών τάφρων και αυλάκων ορθογωνικής διατομής με τα χέρια και διαστάσεων πυθμένας πάνω από 0,60μ και βάθος πάνω από 0,60μ.
3. Καθαρισμός αποστραγγιστικών τάφρων και αυλάκων ορθογωνικής διατομής με μηχανικά μέσα και διαστάσεων πυθμένας από 0,50μ – 1,00μ, και βάθος από 0,50μ – 1,00μ
4. Καθαρισμός αποστραγγιστικών τάφρων και αυλάκων ορθογωνικής διατομής με μηχανικά μέσα και διαστάσεων πυθμένας από 1,00μ – 2,00μ και βάθος από 1,00μ– 2,00μ
5. Καθαρισμός αποστραγγιστικών τάφρων και αυλάκων ορθογωνικής διατομής με μηχανικά μέσα και διαστάσεων πυθμένας πάνω από 2,00μ & βάθος πάνω από 2,00μ μαζί με τη μεταφορά
6. Καθαρισμός αποστραγγιστικών τάφρων και αυλάκων με μηχανικά μέσα οποιασδήποτε διάστασης μαζί με τη μεταφορά
7. Καθαρισμός μικρών αυλάκων εντός των οικισμών μαζί με την απολύμανση μέσω ασβεστώματος.
8. Καθαρισμοί κοιτών ποταμών ή ρεμάτων από αυτοφυή βλάστηση.

Οι εργασίες καθαρισμού θα γίνουν στα πρανή των χειμάρρων και δε θα γίνει καμία εργασία εκβάθυνσης στην κοίτη αυτών.

Για την εργασία αυτή θα απαιτηθεί η χρήση μεγάλων και μικρών μηχανικών εκσκαφέων και σε κάποια σημεία θα χρειαστεί τα παραπάνω μηχανήματα να είναι περιστρεφόμενα. Επίσης μέρος της εργασίας θα γίνει χειρωνακτικά με χρήση των απαραίτητων προς τούτο γεωργικών σκαπτικών εργαλείων. Στα αυλάκια εντός οικισμού μετά τον καθαρισμό θα ακολουθήσει ασβέστωμα για λόγους υγιεινής. Ο καθαρισμός των χειμάρρων της Γραμμενίτσας πρέπει πρώτον να γίνει άμεσα, μέσα σε περιορισμένο χρόνο και οπωσδήποτε πριν ξεκινήσουν οι έντονες βροχοπτώσεις του Χειμώνα και δεύτερον για την εκτέλεση της παραπάνω εργασίας, απαιτείται ερπυστριοφόρος φορτωτής με μεγάλο μπαστούνι που δεν έχει στην κατοχή του ο Δήμος.

Η κατανομή των ποσοτήτων στις Τοπικές Κοινότητες θα γίνει σύμφωνα με τις ανάγκες και τις υποδείξεις των Τοπικών Προέδρων.

**3. ΔΑΠΑΝΗ-ΧΡΗΜΑΤΟΔΟΤΗΣΗ**

Η Προϋπολογιζόμενη δαπάνη είναι **53.225,81** € χωρίς Φ.Π.Α., δηλαδή **66.000,00** € με Φ.Π. Α. (24%), και χρηματοδοτείται από ΑΝΤΑΠΟΔΟΤΙΚΑ κατά 35.000,00€ και 31.000,00€ από ΔΗΜΟΤΙΚΑ ΕΣΟΔΑ. Η παραπάνω δαπάνη, έχει εγγραφεί στον προϋπολογισμό του Δήμου για το οικονομικό έτος 2017 και συγκεκριμένα στον Κ.Α.25-6262.001, με τίτλο **«Καθαρισμός αρδευτικών & αποστραγγιστικών αυλάκων Δ.Ε. Βλαχερνών και Δ.Ε. Αρταίων και καθαρισμός χειμάρρων**

Παρακαλούμε για :

* Την έγκριση της μελέτης ( παρ. 7 του άρθρου 54 του Ν. 4412/2016),
* Την επιλογή του τρόπου εκτέλεσης,

Για την εργασία του θέματος, προϋπολογισμού 66.000,00€ με Φ.Π.Α. (53.225,81€ χωρίς Φ.Π.Α.), Κ.Α. 25-6262.001 και CPV 90910000-9.

Επισημαίνουμε ότι επιτρέπεται ο συνοπτικός διαγωνισμός όταν η εκτιμώμενη αξία της σύμβασης είναι ίση ή κατώτερη από το ποσό των εξήντα χιλιάδων (**60.000**) ευρώ, **χωρίς** να συμπεριλαμβάνεται ο ΦΠΑ. ([άρθρο 117 παρ.1 Ν.4412/2016](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126575))

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία ο κ. Κοσμάς Όχι και η κ. Βασιλάκη- Μητρογιώργου Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την μελέτη για την εργασία: **Καθαρισμός αποστραγγιστικών και αρδευτικών αυλάκων Δ.Ε. Βλαχερνών & Δ.Ε. Αρταίων και καθαρισμός χειμάρρων** προϋπολογισμού 66.000,00€ με Φ.Π.Α.

**Β.** Επιλέγει ως τρόπο εκτέλεσης για την παραπάνω εργασία τον συνοπτικό διαγωνισμό ([**άρθρο 117 παρ.1 Ν.4412/2016**](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126575)**)**

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 213/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΆΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*