**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 204 /2017**

**ΑΔΑ:** 72ΞΚΩΨΑ-92Κ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 17ο/2017 Της 3Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού επιτροπής διαγωνισμού για την εργασία: Ανακατασκευή χλοοτάπητα στο γήπεδο Κωστακιών** **’’**

Στην Άρτα, σήμερα, ημέρα ΔΕΥΤΕΡΑ 03-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11973/30-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Ζέρβας Κων/νος** | **ΑΠΟΝΤΕΣ**  **1. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 10 ) έκτακτa θέματα.

Ο Πρόεδρος εισηγούμενος το 1ο τακτικό θέμα: **Έγκριση ή μη πρακτικού επιτροπής διαγωνισμού για την εργασία: Ανακατασκευή χλοοτάπητα στο γήπεδο Κωστακιών** έθεσε υπόψη της Επιτροπής το από 15-3-2017 πρακτικό της Επιτροπής διαγωνισμού το οποίο έχει ως εξής: Στην Άρτα και στην αίθουσα συνεδριάσεων Δημοτικού Συμβουλίου στις **15-03-2017** ημέρα **Τετάρτη** και ώρα **10:00π.μ.** μέχρι **10.30π.μ.** συνήλθε σε συνεδρίαση η οριζόμενη από τις αριθ. **389/2016** απόφαση Οικονομικής Επιτροπής για τον ορισμό Επιτροπής Διενέργειας Διαγωνισμών και Αξιολόγησης Αποτελεσμάτων Υπηρεσιών της Δ/νσης Καθ/τας, Ανακύκλωσης και Πρασίνου και της Δ/νσης Τοπ.Οικ.Αν/ξης, Γεωργίας, Κτην/φίας και Αλιείας έτους 2017 αποτελούμενη από τους :

1) Αγγελική Αποστόλη, Πρόεδρο

2) Νικόλαο Νικολάου, Μέλος

3) Γεώργιο Ντεκουμέ, Μέλος

για να προβεί στην διενέργεια συνοπτικού μειοδοτικού διαγωνισμού με κριτήριο κατακύρωσης τη χαμηλότερη τιμή για την παροχή υπηρεσίας με τίτλο «**Ανακατασκευή χλοοτάπητα στο γήπεδο Κωστακιών**» με σφραγισμένες προσφορές για την ανάδειξη μειοδότη για το έτος 2017.

Η επιτροπή αφού έλαβε υπ’ όψη :

1. Την αριθμ. 8497/03-03-2017 (ΑΔΑ: 6ΒΕΕΩΨΑ-Φ1Μ) περίληψη διακήρυξης συνοπτικού διαγωνισμού
2. Την υπ’ αριθμ. 8494/03-03-2017 διακήρυξη συνοπτικού διαγωνισμού.
3. Τις διατάξεις του Ν.4412/2016 σύμφωνα με τις οποίες διεξάγεται ο διαγωνισμός

**ΔΕΧΘΗΚΕ**

σε δημόσια συνεδρίαση τις προσφορές των διαγωνιζομένων κατά την διάρκεια της ώρας που ορίσθηκε με την ανωτέρω διακήρυξη για την διενέργεια του διαγωνισμού. Προηγουμένως τα μέλη της επιτροπής κάλεσαν μεγαλόφωνα τους ενδιαφερόμενους να προσέλθουν για να καταθέσουν τους φακέλους των προσφορών τους .

Υποβλήθηκαν τέσσερις (4) προσφορές όπως φαίνεται στο συνημμένο πίνακα δικαιολογητικών συμμετοχής και αφού παρήλθε η ώρα λήξης αποδοχής των προσφορών και επειδή δεν εμφανίσθηκε άλλος ενδιαφερόμενος παρά την πρόσκληση της προέδρου, η επιτροπή προέβη στον έλεγχο των δικαιολογητικών κάθε υποψηφίου σύμφωνα με το άρθρο 11 της αρ.8494/03-03-2017 διακήρυξης.

Αρχικά η επιτροπή αποσφράγισε τους φακέλους δικαιολογητικών συμμετοχής και τεχνικής προσφοράς των υποψηφίων αναδόχων και ύστερα από αναλυτικό έλεγχο διαπίστωσε ότι και οι τέσσερις διαγωνιζόμενοι πληρούν τις προϋποθέσεις σύμφωνα με τα άρθρα 8 και 9 της αρ.8494/03-03-2017 διακήρυξης για τη συμμετοχή τους στην διαδικασία αποσφράγισης των φακέλων οικονομικής προσφοράς και την συμμετοχή τους στη διαδικασία ανάδειξης προσωρινού αναδόχου.

Στη συνέχεια την ίδια μέρα, σύμφωνα με το εδάφιο γ της παραγράφου 2 του άρθρου 11 της παρούσας, η επιτροπή προέβη στην αποσφράγιση των φακέλων οικονομικής προσφοράς των τεσσάρων (4) υποψηφίων και μετά την αξιολόγησή τους διαπίστωσε ότι η πλέον συμφέρουσα οικονομική προσφορά με την χαμηλότερη τιμή ήτοι 48.360,00 € ανήκει στον υποψήφιο Λάμπρη Ιωάννη ο οποίος και ειδοποιήθηκε με την αρ.9879/15-03-2017 πρόσκληση να υποβάλει εντός προθεσμίας δέκα (10) ημερών από την κοινοποίηση της πρόσκλησης, τα δικαιολογητικά, που καθορίζονται στο άρθρο 15 της παρούσας.

Στη συνέχεια ο υποψήφιος ανάδοχος παρέδωσε εμπρόθεσμα στην επιτροπή τα ανωτέρω δικαιολογητικά εντός σφραγισμένου φακέλου με αρ.πρωτ. 11194/24-03-2017 και ύστερα από αναλυτικό έλεγχό τους η επιτροπή:

**ΓΝΩΜΟΔΟΤΕΙ**

Για την λήψη απόφασης κατακύρωσης της σύμβασης της εργασίας **«Ανακατασκευή χλοοτάπητα στο γήπεδο Κωστακιών»** για το Δήμο Αρταίων έτους **2017** με βάση την χαμηλότερη τιμή προσφοράς στον **οριστικό ανάδοχο** **κ. Λάμπρη Ιωάννη** με τιμή **48.360,00 €** με Φ.Π.Α. στο σύνολο των εργασιών σύμφωνα με το άρθρο **105 του Ν.4412/2016**.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και το από 15-03-2017 Πρακτικό της δημοπρασίας και γενομένης ψηφοφορίας κατά την οποία ο κ. Κοσμάς ψήφισε όχι και η κ. Βασιλάκη Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α. Εγκρίνει σύμφωνα με το ιστορικό της παρούσης το από 15-03-2017 πρακτικό της επιτροπής διαγωνισμού και κατακυρώνει την εργασία: **«Ανακατασκευή χλοοτάπητα στο γήπεδο Κωστακιών»** με βάση την χαμηλότερη τιμή προσφοράς στον οριστικό ανάδοχο **κ. Λάμπρη Ιωάννη** με τιμή **48.360,00 €** με Φ.Π.Α. στο σύνολο των εργασιών σύμφωνα με το άρθρο **105 του Ν.4412/2016**.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 204/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*