**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 202/2017**

**ΑΔΑ:** ΩΜΡΖΩΨΑ-9ΚΖ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 17ο/2017 Της 3Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης της δαπάνης με τίτλο: Μεταφορά ανακυκλώσιμων στο ΚΔΑΥ Ιωαννίνων (νέο)’’**

Στην Άρτα, σήμερα, ημέρα ΔΕΥΤΕΡΑ 03-04-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11973/30-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Ζέρβας Κων/νος** | **ΑΠΟΝΤΕΣ**  **1. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 10 ) έκτακτa θέμα.

Ο κ. Πρόεδρος εισηγούμενος το 9ο έκτακτο θέμα: **Έγκριση πραγματοποίησης της δαπάνης με τίτλο: Μεταφορά ανακυκλώσιμων στο ΚΔΑΥ Ιωαννίνων (νέο)** έθεσε υπόψη της Επιτροπής την εισήγηση της Δ/νσης Καθ/τας η οποία αναφέρει τα εξής:

Έχοντας υπόψιν :

1. Την παρ. 1α άρθρου 4 ΠΔ 80/2016 .
2. Την μελέτη του Τμήματος Καθαριότητας με τίτλο «Μεταφορά ανακυκλώσιμων υλικών στο ΚΔΑΥ Ιωαννίνων (νέο)», με προϋπολογισμό 24.452,80€ με Φ.Π.Α.
3. Τον Κ.Α. 20-6414.002 του προϋπολογισμού του Δήμου Αρταίων, οικονομικού έτους 2017 που ψηφίστηκε με την αρ. 446/2016 απόφαση Δημοτικού Συμβουλίου .
4. Την αρ. 6436/18-1-2017 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2017.

**Σημείωση**:O Δήμος μας για την εύρυθμη λειτουργία των υπηρεσιών του πρέπει να προχωρήσει σε απευθείας ανάθεση εργασιών για την μεταφορά ανακυκλώσιμων υλικών στο ΚΔΑΥ Ιωαννίνων. Μέχρι σήμερα δεν έχουμε ανάδοχο από τον ανοικτό διαγωνισμό που βρίσκεται σε εξέλιξη. Συγκεκριμένα σήμερα 3/4/2017 λήγει η προθεσμία για ένσταση, αύριο γίνεται η πρόσκληση και μεθαύριο ανοίγουν οι προσφορές από τους δύο επιτυχόντες. Επειδή όμως οι διαδικασίες είναι χρονοβόρες και πρόκειται να καθυστερήσουν και επειδή πρόκειται για σκουπίδια που αποτελούν κίνδυνο για την δημόσια υγεία, θα προχωρήσουμε σε απευθείας ανάθεση ποσού 24.452,80 ευρώ, με ΦΠΑ 24%, η οποία θα λήξει αυτεπάγγελτα με την υπογραφή της σύμβασης από τον ανάδοχο. Η ανάδειξη του αναδόχου θα γίνει με απευθείας ανάθεση. Με βάση τα παραπάνω αιτούμαστε την έγκριση πραγματοποίησης δαπάνης των εργασιών «Μεταφορά ανακυκλώσιμων υλικών στο ΚΔΑΥ Ιωαννίνων (νέο)»προϋπολογισμού 24.452,80€ με Φ.Π.Α..

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία οι κ.κ. Βασιλάκη –Μητρογιώργου και Κοσμάς ψήφισαν όχι .

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης του **Κ.Α.20.6414.002** ποσού **24.452,80**€ με ΦΠΑμε τίτλο: **«Μεταφορά ανακυκλώσιμων στο ΚΔΑΥ Ιωαννίνων (νέο)»**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 202 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*